《满庭芳·元日书怀，和仲策》
清代·夏孙桐

垂白羁人，软红芳节，颂椒依旧开筵。愁深春浅，难避是尊前。

尘世悲欢幻影，个中味、尝彻中边。凭谁慰，嫣然一萼，偶对小梅妍。

迁延。天漫问，厓珠又失，皋佩空捐。几壮怀销耗，猿臂残年。

长此纷纷蚌鹬，劫灰畔、默省因缘。春婆梦，看人醉醒，凄语诉蛮笺。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。